สตาร์บัคส์ เกาหลีใต้เจอโควิดระบาด เร่งเว้นระยะห่างที่นั่ง
สตาร์บัคส์ เกาหลีใต้ ลดจำนวนที่นั่งหลังพบผู้ป่วยเกือบ 50 ราย เชื่อมโยงการแพร่ระบาดภายในร้านแห่งหนึ่ง เจ้าหน้าที่ตั้งข้อสังเกตผู้ใช้บริการไม่สวมใส่หน้ากากอนามัยเมื่อวันที่ 18 สิงหาคม 2563 สำนักข่าวรอยเตอร์ รายงาน สตาร์บัคส์ ร้านกาแฟชื่อดังสาขาเมืองพาจู ประเทศเกาหลีใต้ เลื่อนกำหนดงานโปรโมต พร้อมกับเร่งปฏิบัติตามมาตรการเว้นระยะห่างทางสังคม โดยจัดให้ที่นั่งภายในร้านมีระยะห่างกันมากขึ้น หลังจากพบว่ามีเคสผู้ติดเชื้อโควิด-19 จำนวนเกือบ 50 เคส เชื่อมโยงกับการแพร่ระบาดภายในร้านด้านเจ้าหน้าที่สาธารณสุขเกาหลีใต้อยู่ระหว่างการตรวจสอบที่มาของการระบาดของโควิด-19 ในครั้งนี้ เบื้องต้นพบว่ามีผู้ป่วยไม่สวมหน้ากากอนามัยขณะใช้บริการ และร้านเป็นสถานที่ปิด อากาศถ่ายเทไม่สะดวกโดย สตาร์บัคส์ ได้ลดจำนวนที่นั่งภายในร้านร้อยละ 30 ในสาขากรุงโซล คยองกี และ ปูซานแล้ว หลังจากเมื่อวันอาทิตย์ที่ผ่านมา (16 ส.ค 63) ทางการเกาหลีใต้ได้คุมเข้มมาตรการระงับการแพร่ระบาดของโรคโควิด-19 ในกรุงโซลก่อนหน้านี้ สตาร์บัคส์ ในเกาหลีใต้ที่มีมากถึง 1400 สาขา ได้ประกาศผลกำไรเพิ่มขึ้นร้อยละ 54 ในช่วงเดือนเมษายนถึงมิถุนายน ในขณะที่สถานการณ์โดยรวมของ สตาร์บัคส์ ในต่างประเทศทั่วโลกต้องเผชิญกับยอดขายที่ตกลงในช่วงเวลาดังกล่าวเกาหลีใต้ต้องเผชิญกับโรคโควิด-19 ที่กลับมาแพร่ระบาดอีกครั้งในกรุงโซลและเมืองใกล้เคียง ซึ่งกลุ่มผู้ป่วยส่วนใหญ่มีความเชื่อมโยงกับการแพร่ระบาดภายในโบสถ์ นอกจากนี้ยังพบการแพร่ระบาดในคาเฟ่และร้านอาหาร ล่าสุดเกาหลีใต้มีผู้ป่วยโควิด-19 สะสม 15761 ราย และเสียชีวิต 306 ศพที่มา: Reuters
สตาร์บัคส์ เกาหลีใต้ ลดจำนวนที่นั่งหลังพบผู้ป่วยเกือบ 50 ราย เชื่อมโยงการแพร่ระบาดภายในร้านแห่งหนึ่ง เจ้าหน้าที่ตั้งข้อสังเกตผู้ใช้บริการไม่สวมใส่หน้ากากอนามัย 
สตาร์บัคส์,เกาหลีใต้,โควิด,โควิด-19,กรุงโซล